Άγκνε Σίμονσον

Ο Τόρε Κλάς Αγκνε Σίμονσον (19 Οκτωβρίου 1935 - 22 Σεπτεμβρίου 2020 ) ήταν Σουηδός επαγγελματίας ποδοσφαιριστής που έπαιζε ως επιθετικός. Ξεκινώντας την καριέρα του στην Έργκριτε ΙΣ το 1953, εκπροσώπησε την Ρεάλ Μαδρίτης και την Ρεαλ Σοσιεδάδ στη Λα Λίγκα στις αρχές της δεκαετίας του 1960 πριν επιστρέψει στην Έργκριτε το 1963. Ο Σίμονσον εκπροσώπησε σε 51 αγώνες την εθνική ομάδα της Σουηδίας και ήταν μέρος της Σουηδικής ομάδας που βγήκε δεύτερη στο Παγκόσμιο Κύπελλο του 1958. Ήταν επίσης ο αποδέκτης του Χρυσού Μεταλλίου Svenska Dagbladet του 1959 μετά από μια θεαματική του επίδοση για τη Σουηδία σε ένα διεθνές παιχνίδι εναντίον της Αγγλίας στο Γουέμπλεϊ.

 Συλλογική καριέρα 

 Έργκριτε ΙΣ 
Ο Σίμονσον έπαιξε ποδόσφαιρο στην ομάδα νέων της BK Ρενέ πριν υπογράψει για την Έργκριτε ΙΣ το 1949. Έκανε το ντεμπούτο του για την ομάδα το 1953, όταν η ομάδα έπαιζε στην Division 3. Βοήθησε την ομάδα να κερδίσει τον προβιβασμό της στην Division 2 το 1955, και αργότερα κέρδισε την άνοδο στην Άλσβενσκαν το 1958 με τον Γκούναρ Γκρεν ως παίκτης-προπονητής. Ενώ ήταν στην Έργκριτε ΙΣ, τερμάτισε πέμπτος στις ψήφους για την Χρυσή Μπάλα του 1959 και του απονεμήθηκε το Guldbollen του 1959.

 Ρεάλ Μαδρίτης 
Θεωρούνταν ως ο καλύτερος σέντερ φορ στον κόσμο μετά από μια σειρά από εντυπωσιακές εμφανίσεις με την εθνική ομάδα της Σουηδίας, και αυτό του επέτρεψε να υπογράψει με την Ρεάλ Μαδρίτης το 1960.  Ωστόσο, ο έντονος ανταγωνισμός που υπήρχε στην θέση του ειδικά από τον Αλφρέδο Ντι Στέφανο περιόρισε τις ευκαιρίες του να κερδίσει χρόνο παιχνιδιού στον σύλλογο και κατέληξε να παίξει μόνο σε τρία παιχνίδια πρωταθλήματος κατά τη διάρκεια της σεζόν 1960–61, σημειώνοντας ένα γκολ καθώς η Ρεάλ Μαδρίτης στέφθηκε πρωταθλήτρια.  Το μοναδικό γκολ που σημείωσε με την ομάδα ήταν το τρίτο εναντίον της Ρεάλ Σαραγόσα σε μια εντός έδρας νίκη με 5-1 στον ένατο γύρο. Ήταν επίσης μέρος των ομάδων της Ρεάλ Μαδρίτης οι οποίες κέρδισαν το Διηπειρωτικό Κύπελλο του 1960 και το πρωτάθλημα Ισπανίας την σεζόν 1962–63, ωστόσο δεν έλαβε καθόλου χρόνο συμμετοχής.  Ο Σίμονσον είναι ο μόνος Σουηδός που έχει αγωνιστεί με την φανέλα της Ρεάλ Μαδρίτης. 

 Δανεισμός στη Ρεάλ Σοσιεδάδ 
Για τη σεζόν 1961–62 της Λα Λίγκα, ο Σίμονσον δόθηκε δανεικός στη Ρεάλ Σοσιεδάδ για την οποία σκόραρε 8 γκολ σε 22 αγώνες πρωταθλήματος.  Ωστόσο, στο τέλος της σεζόν αναγκάστηκε να δει την ομάδα του να υποβιβάζεται, καθώς τερμάτισε 15η από τις 16 ομάδες του πρωταθλήματος. 

 Επιστροφή στο Έργκριτε ΙΣ 
Το 1963, ο Σίμονσον επέστρεψε στη Σουηδία για λογαριασμό της Έργκριτε ΙΣ για να σχηματίσει μια φοβερή σχέση με τον Ρουν Μπόρζεσον. Ο Σίμονσον είναι ο καλύτερος σκόρερ της Έργκριτε ΙΣ στο πρωτάθλημα με συνολικά 206 γκολ.

 Διεθνής καριέρα 

 Πρώιμη καριέρα 
Ο Σίμονσον έκανε τη μοναδική του εμφάνιση για την Σουηδία Κ-21 στις 22 Σεπτεμβρίου 1957 σε ένα φιλικό παιχνίδι εναντίον της αντίστοιχης ομάδας της Φινλανδίας, σημειώνοντας χατ-τρικ σε μία νίκη με σκορ 7–0.  Έκανε το πλήρες διεθνές ντεμπούτο του για την εθνική Σουηδίας ένα μήνα αργότερα, στις 13 Οκτωβρίου 1957 σε έναν αγώνα στο πλαίσιο του Πρωταθλήματος Σκανδιναβικού Ποδοσφαίρου 1956–59 εναντίον της Νορβηγίας, όπου σημείωσε δύο γκολ σε αγώνα τον οποίο κέρδισε η Σουηδία κέρδισε με σκορ 5–2. 

 Παγκόσμιο Κύπελλο του 1958 
Ο Σίμονσον σημείωσε τέσσερα γκολ κατά την διάρκεια της πορείας της Σουηδίας μέχρι τον τελικό του Παγκοσμίου Κυπέλλου του 1958 το οποίο διεξήχθη στην Σουηδία, συμπεριλαμβανομένου ενός γκολ στον τελικό όπου η Σουηδία έχασε 2–5 από την Βραζιλία. 

 Μετέπειτα καριέρα 
Του απονεμήθηκε το Χρυσό Μετάλλιο Svenska Dagbladet το 1959 καθώς και το Guldbollen την ίδια χρονιά μετά την απόδοσή του στον αγώνα της Σουηδίας εναντίον της Αγγλίας στις 28 Οκτωβρίου του 1959, όταν την κέρδισε με 3–2 στο Γουέμπλεϊ και ο Σίμονσον σημείωσε δύο γκολ και μία ασίστ.  Αυτή ήταν μόλις η δεύτερη φορά στην ιστορία που μια ομάδα κερδίζει την Αγγλία στο εν λόγω γήπεδο. 

Κέρδισε την 51η και τελευταία του συμμετοχή σε μια νίκη με 2–0 εναντίον της Φινλανδίας στις 10 Αυγούστου 1967 στο Σκανδιναβικό Πρωτάθλημα Ποδοσφαίρου 1964–67.  Πέτυχε συνολικά 27 γκολ με την εθνική ομάδα της Σουηδίας. 

 Προπονητική καριέρα 
Το 1982, προπόνησε την ΜΚ Χέκεν για να κερδίσει την πρώτη τους άνοδο στην Άλσβενσκαν. Ως προπονητής της Έργκριτε ΙΣ, ο Σίμονσον οδήγησε την ομάδα στον τίτλο του Πρωταθλήματος Σουηδίας 1985, κερδίζοντας τον πρώτο τους τίτλο πρωταθλήματος από το 1913.

 Στατιστικά καριέρας 

 Διεθνή 
+Εμφανίσεις και γκολ ανά εθνική ομάδα και χρονιά  Εθνική ομάδαΈτοςΕμφανίσειςΓκολ Σουηδία 1957 2 2 1958 9 8 1959 7 6 1960 3 3 1961 4 2 1962 0 0 1963 4 1 1964 5 1 1965 3 3 1966 9 1 1967 5 0 Σύνολο 51 27

 Τα σκορ και τα αποτελέσματα απαριθμούν πρώτα τον αριθμό τερμάτων της Σουηδίας, η στήλη σκορ δείχνει το σκορ μετά από κάθε γκολ του Σίμονσον.

+Λίστα των διεθνών γκολ που σκόραρε ο Άγκνε Σίμονσον Αρ.ΗμερομηνίαΣτάδιοΑντίπαλοςΣκορΑποτέλεσμαΔιοργάνωσηΑναφ.113 Οκτωβρίου 1957Στάδιο Ρασούντα, Σόλνα, Σουηδία1–05–2Πρωτάθλημα Σκανδιναβικού Ποδοσφαίρου 1956–5923–037 Μαΐου 1958Ολυμπία, Χέλσινγκμποργκ, Σουηδία Ελβετία2–13–2Φιλικό43–258 Ιουνίου 1958Στάδιο Ρασούντα, Σόλνα, Σουηδία1–03–0Παγκόσμιο Κύπελλο 195863–0719 Ιουνίου 1958Στάδιο Ρασούντα, Σόλνα, Σουηδία2–03–0 Παγκόσμιο Κύπελλο 1958829 Ιουνίου 1958Στάδιο Ρασούντα, Σόλνα, Σουηδία2–42–5 Παγκόσμιο Κύπελλο 1958920 Αυγούστου 1958Ολυμπιακό Στάδιο Ελσίνκι, Ελσίνκι, Φινλανδία7–17–1Πρωτάθλημα Νορβηγικού Ποδοσφαίρου 1956–591014 Σεπτεμβρίου 1958Στάδιο Ούλεβαλ, Όσλο, Νορβηγία2–02–0Πρωτάθλημα Σκανδιναβικού Ποδοσφαίρου 1956–591121 Μαΐου 1958Ούλεβι, Γκέτεμποργκ, Σουηδία1–02–0Φιλικό1221 Ιουνίου 1959Στάδιο Πάρκεν, Κοπεγχάγη, Δανία2–06–0Πρωτάθλημα Σκανδιναβικού Ποδοσφαίρου 1956–59132 Αυγούστου 1959Στάδιο Μάλμε, Μάλμε, Σουηδία3–13–1Πρωτάθλημα Σκανδιναβικού Ποδοσφαίρου 1956–591418 Αυγύστου 1959Γκάμλα Ουλέβι, Γκέτεμποργκ, Σουηδία3–06–2Πρωτάθλημα Σκανδιναβικού Ποδοσφαίρου 1956–591528 Οκτωβρίου 1959Στάδιο Γουέμπλεϊ, Λονδίνο, Ηνωμένο Βασίλειο1–13–2Φιλικό162–11718 Μαΐου 1960Στάδιο Μάλμε, Μάλμε, Σουηδία2–04–1Φιλικό183–01922 Ιουνίου 1960 Ολυμπιακό Στάδιο Ελσίνκι, Ελσίνκι, Φινλανδία3–03–0Πρωτάθλημα Νορβηγικού Ποδοσφαίρου 1960–632028 Μαΐου 1961Στάδιο Ρασούντα, Σόλνα, Σουηδία Ελβετία3–04–0Προκριματικά Παγκοσμίου Κυπέλλου 19622129 Οκτωβρίου 1961Στάδιο Βάνκντορφ, Βέρνη, Ελβετία Ελβετία1–02–3Προκριματικά Παγκοσμίου Κυπέλλου 1962223 Νοεμβρίου 1963Στάδιο Ρασούντα, Σόλνα, Σουηδία1–02–1Φιλικό2329 Απριλίου 1964Ντε Κάιπ, Ρότερνταμ, Ολλανδία1–01–0Φιλικό245 Μαΐου 1965Νία Πάρκεν, Νόρσεπινγκ, Σουηδία1–03–0Προκριματικά Παγκοσμίου Κυπέλλου 1966253–02622 Αυγούστου 1965Σκόγκσβαλεν, Λουλέο, Σουηδία2–22–2Πρωτάθλημα Σκανδιναβικού Ποδοσφαίρου 1964–67276 Νοεμβρίου 1966Στάδιο Ρασούντα, Σόλνα, Σουηδία1–12–1Πρωτάθλημα Νορβηγικού Ποδοσφαίρου 1964–67

 Διακρίσεις 

 Ως παίχτης 
Έργκριτε ΙΣ

 Division 2 Västra Götaland: 1957–58

 Ρεάλ Μαδρίτης 

 Λα Λίγκα: 1960–61, 1962–63
 Διηπειρωτικό Κύπελλο: 1960

 Σουηδία 

 Επιλαχών του Παγκόσμιου Κυπέλλου: 1958
 Πρωτάθλημα Σκανδιναβικού Ποδοσφαίρου: 1956–1959

Ατομικές

 Χρυσό μετάλλιο Svenska Dagbladet: 1959
 Guldbollen: 1959
 Kristallkulan: 1959
 Πρώτος σκόρερ του Πρωταθλήματος Σκανδιναβικού Ποδοσφαίρου: 1956–1959

Ρεκόρ

 Τα περισσότερα γκολ πρωταθλήματος για την Έργκριτε ΙΣ: 206 γκολ

 Ως προπονητής 
ΜΚ Χέκεν

 Division 3 Nordvästra Götaland: 1977  

Έργκριτε ΙΣ

 Πρωταθλητής Σουηδίας: 1985

 Παραπομπές 

 Εξωτερικοί σύνδεσμοι 

 Fotbollsweden.se statistic

Κατηγορία:Ξένοι προπονητές ποδοσφαίρου στην Ελλάδα
Κατηγορία:Προπονητές ποδοσφαίρου Ηρακλή Θεσσαλονίκης
Κατηγορία:Σουηδοί προπονητές ποδοσφαίρου
Κατηγορία:Ποδοσφαιριστές Παγκοσμίου Κυπέλλου 1958
Κατηγορία:Ποδοσφαιριστές Εθνικής Σουηδίας
Κατηγορία:Ποδοσφαιριστές Ρεάλ Σοσιεδάδ
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Έργκριτε ΙΣ